Diari Oficial de la Generalitat Valenciana


Sumari del DOGV 7823, del 07-07-2016 (2016/5276)

RESOLUCIÓ de 4 de juliol de 2016, de la Conselleria d'Educació, Investigació, Cultura i Esport, per la qual es convoquen les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5276


Data del document
:   04-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 4 de juliol de 2016, de la Conselleria d'Educació, Investigació, Cultura i Esport, per la qual es convoquen les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2016-2017. [2016/5276]  
Per mitjà de l'Ordre 27/2016, de 14 de juny, de 2016, de la Conselleria d'Educació, Investigació, Cultura i Esport, s'estableixen les bases reguladores de les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana (DOCV 7806, 14.06.2016).  
En virtut del que s'exposa, i de conformitat amb l'article 160.4.b) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, propose:  
  
Primer. Objecte  
Convocar, per al curs escolar 2016-2017, les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana, regulades en l'Ordre 27/2016, de 14 de juny, de 2016, de la Conselleria d'Educació, Investigació, Cultura i Esport, per la qual s'estableixen les bases reguladores de les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana, publicada en el Diari Oficial de la Comunitat Valenciana núm 7806 de 14 de juny de 2016 (d'ara endavant, ordre de bases).  
  
Segon. Beneficiaris, requisits i obligacions  
1. Podrà ser beneficiari d'aquestes ajudes l'alumnat de 0 a 3 anys matriculat, per al curs escolar 2016-2017, en escoles i centres d'Educació Infantil de primer cicle autoritzats de la Comunitat Valenciana que complisquen els requisits que estableix l'article 3 de l'ordre de bases.  
  
2. Haver nascut, o estar previst que nasca, abans del 31 de gener de 2017.  
3. Estar matriculat, per al curs escolar 2016-2017, en el primer cicle d'Educació Infantil, en una escola municipal o centre d'Educació Infantil de la Comunitat Valenciana autoritzat, i que aquest complisca el que preveu l'article 5 de l'ordre de bases.  
4. Haver presentat en el centre, en el termini establit en l'article quart d'aquesta convocatòria, la sol·licitud d'ajuda (annex I) i la documentació establida en l'article 5.  
5. Les famílies hauran de justificar mensualment l'ajuda, per mitjà de la presentació al centre del bo corresponent, degudament firmat.  
6. No estar incurs en alguna de les circumstàncies establides en l'article 13 de la Llei 38/2003, de 17 de novembre, General de Subvencions.  
Els beneficiaris d'aquestes ajudes queden exonerats d'acreditar el compliment de obligacions tributàries i davant de la Seguretat Social, de conformitat amb el que estableix la normativa vigent en matèria de subvencions amb càrrec als pressupostos de la Generalitat.  
7. No podrà ser beneficiari d'aquestes ajudes l'alumnat matriculat en centres d'Educació Infantil de primer cicle de titularitat de fundacions laborals constituïdes per empreses privades o de titularitat de qualsevol altra institució pública o privada, quan es dediquen a l'atenció exclusiva de fills d'empleats o ocupen per a aquest fi el 75 % de la seua capacitat.  
8. Així mateix, no podran ser beneficiaris d'aquestes ajudes els fills o filles dels treballadors o treballadores del centre que reben l'ensenyament gratuïtament (amb beca), però sí que comptabilitzaran als efectes de la ràtio màxima autoritzada de la unitat afectada.  
9. Llindar de renda: no podrà ser beneficiari d'aquestes ajudes l'alumnat la renda familiar del qual supere l'import de 72.460 euros, calculada d'acord amb el que preveu l'article 8 de l'ordre de bases.  
  
Tercer. Finançament  
1. L'import global màxim que podrà assignar-se en concepte d'aquestes ajudes per a aquesta convocatòria és de 07.337.815 euros, distribuït en les anualitats següents:  
- Exercici 2016: la part corresponent als tres primers mesos del curs escolar 2016-2017 (setembre-novembre de l'any 2016), per un import global màxim de 9.900.000 euros. El pagament es realitzarà amb càrrec a la línia de subvenció S5598000, capítol IV, de la secció, servei, centre gestor i programa 44.62.26.360.04, «Ensenyament primari», prevista en la llei de pressupostos actual de la Generalitat.  
- Exercici 2017: la part corresponent als set mesos següents (desembre-juny) del curs escolar 2016-2017, per un import màxim de 31.557.551 euros, que quedarà condicionada a l'existència de crèdit pressupostari suficient i adequat per a atendre-les en la corresponent llei de pressupostos de la Generalitat per a l'exercici 2017, de conformitat amb el que preveu la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
2. L'import esmentat podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a), punt quart, del Reglament de la Llei General de Subvencions.  
  
Quart. Forma i termini de presentació de sol·licituds  
1. El termini de presentació de les sol·licituds és de 15 dies naturals a comptar del següent de ser publicada aquesta resolució en el Diari Oficial de la Comunitat Valenciana.  
2. La sol·licitud de subvenció es formalitzarà segons el model normalitzat que consta en l'annex I d'aquesta resolució i es presentarà, junt amb la documentació especificada en l'article següent, en el centre on estiga matriculat l'alumne. Aquest model de sol·licitud estarà a disposició dels interessats en la pàgina web https.//sede.gva.es, en l'apartat «Serveis», «Procediments administratius - Seu electrònica», i en la pàgina web de la Conselleria d'Educació, Investigació, Cultura i Esport (http://www.ceice.gva.es/web/centros-docentes/ayudas/subvenciones).  
  
  
Cinqué. Documents i informacions que han d'acompanyar la sol·licitud  
1. La sol·licitud, d'acord amb el model que consta com a annex I, i tal com preveu l'article 10 de l'ordre de bases:  
- Haurà d'estar degudament emplenada i signada per la persona sol·licitant, i contindrà el nombre de membres i la composició de la unitat familiar. Així mateix, haurà de consignar-s'hi, de forma clara i llegible, el nom exacte, el número de DNI/NIF/NIE o de passaport (només per als estrangers sense NIE) i la signatura del pare i/o la mare, o, si és el cas, del nou cònjuge o de la persona unida per anàloga relació o pels tutors, sempre que convisquen amb l'alumne, als efectes de l'obtenció de les dades de renda necessàries per a valorar la sol·licitud.  
- En el cas que un alumne presente la sol·licitud en més d'un centre, no serà atesa en cap d'aquests fins que no siga resolta aquesta incidència.  
- La sol·licitud inclou l'autorització, per part de la persona sol·licitant, que la tramitació es realitze a través del centre.  
- La sol·licitud inclou una declaració responsable que la persona interessada no percep ingressos o subvencions d'altres entitats, que superen el cost de la plaça escolar.  
- La sol·licitud inclou una declaració responsable de no estar incurs en les prohibicions per a obtindre la condició de beneficiari, assenyalades en l'article 13 de la Llei 38/2003, General de Subvencions.  
- L'acreditació de les dades econòmiques dels membres de la unitat familiar serà demanada per la Conselleria d'Educació, Investigació, Cultura i Esport a l'Agència Estatal d'Administració Tributària, de forma telemàtica. Per mitjà de la signatura en la sol·licitud, les persones interessades autoritzen expressament que aquesta Administració sol·licite les dades esmentades.  
2. Junt amb la sol·licitud, haurà de presentar-se la següent documentació preceptiva:  
a) Fotocòpia confrontada del DNI/NIF/NIE o del passaport (només per als estrangers sense NIE) en vigor del pare i/o la mare o, si és el cas, del nou cònjuge o de la persona unida per anàloga relació o dels tutors legals de l'alumne què figuren en la sol·licitud.  
b) Fotocòpia confrontada del llibre de família complet o documentació oficial acreditativa dels membres de la unitat familiar i les seues dates de naixement.  
c) Fotocòpia confrontada de la targeta SIP (sistema d'informació poblacional) de l'alumne per al qual se sol·licita l'ajuda.  
d) En el cas que hi haja germans majors de 26 anys amb discapacitat física, psíquica o sensorial igual o superior al 33 %, que convisquen en el mateix domicili, haurà d'adjuntar el certificat de discapacitat corresponent.  
e) Les famílies monoparentals hauran d'acreditar documentalment aquesta condició aportant el títol de família monoparental expedit per la conselleria competent en matèria de família, d'acord amb el que estableix el Decret 179/2013, de 22 de novembre, del Consell, pel qual es regula el reconeixement de família monoparental a la Comunitat Valenciana, o, si és el cas, qualsevol document que acredite legalment aquesta condició.  
f) En el cas que se sol·licite l'ajuda per a un alumne nasciturus, s'haurà d'aportar un certificat mèdic oficial que acredite l'embaràs en el moment de la presentació de la sol·licitud, en què faça constar l'estat i la setmana de gestació. Aquest certificat serà emés pel metge col·legiat del centre públic de salut a què corresponga la dona gestant; si no és legalment possible aquesta opció, s'aportarà un certificat emés pel metge col·legiat de la mutualitat professional corresponent. En aquest últim cas, s'acompanyarà una declaració responsable de la interessada en què s'indique la impossibilitat legal d'obtindre el certificat del metge del centre públic de salut i el motiu d'això.  
  
g) Així mateix, als efectes de càlcul de renda, la condició de mare gestant s'acreditarà aportant la documentació prevista en l'apartat anterior.  
h) Certificat d'empadronament col·lectiu actualitzat en la data presentació de sol·licituds, en el qual figuren tots els membres de la unitat familiar que conviuen amb l'alumne. Aquest document haurà d'aportar-se únicament en el cas de família monoparental que no dispose del títol corresponent i per als casos de custòdia compartida.  
  
i) El certificat d'empadronament previst en l'apartat anterior es podrà substituir per un informe de l'ajuntament corresponent que, de manera anàloga, acredite els membres de la unitat familiar que conviuen amb l'alumne.  
  
Sisé. Tramitació de sol·licituds i documentació que han de remetre els centres  
1. La tramitació de sol·licituds i la documentació que han de remetre els centres es realitzarà d'acord amb el que estableix l'article 11 de l'ordre de bases.  
Els centres rebran les sol·licituds d'ajuda de l'alumnat i comprovaran que estiguen correctament emplenades i que s'aporta tota la documentació exigida en l'article 5 d'aquesta convocatòria.  
  
2. Una vegada verificades les sol·licituds, els centres incorporaran les dades del seu alumnat a través de l'aplicació informàtica que la Conselleria d'Educació, Investigació, Cultura i Esport determine, d'acord amb el model normalitzat que es facilite, utilitzant exclusivament els mitjans electrònics facilitats pels servidors d'informació de Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. Per a això hauran de disposar d'algun dels sistemes de signatura electrònica admesos en la seu electrònica de la Generalitat.  
Les dades s'introduiran en l'aplicació d'acord amb el que es dispose en el manual d'ajuda que estarà disponible en l'aplicació mateix i en la pàgina web de la Conselleria d'Educació, Investigació, Cultura i Esport http://www.ceice.gva.es/web/centros-docentes/ayudas/subvenciones.  
  
Aquesta tramitació per part dels centres es realitzarà en el termini de 20 dies naturals des del següent al de la publicació d'aquesta resolució en el Diari Oficial de la Comunitat Valenciana.  
A més, en aquest termini hauran de remetre a l'entitat col·laboradora les sol·licituds d'ajuda de l'alumnat (originals), junt amb la documentació que acompanya la sol·licitud.  
L'enviament haurà de realitzar-se d'acord amb el manual d'instruccions que estarà disponibles en la pàgina web de la Conselleria d'Educació, Investigació, Cultura i Esport (http://www.ceice.gva.es/web/centros-docentes/ayudas/subvenciones).  
3. En el cas que un alumne estiga inscrit en més d'un centre, la seua sol·licitud no serà validada en cap d'aquests fins que no siga resolta aquesta incidència.  
4. Així mateix, els centres hauran d'aportar la documentació següent:  
a) Model de domiciliació bancària, d'acord amb el model que està disponible en la pàgina web de la Conselleria d'Educació, Investigació, Cultura i Esport (http://www.ceice.gva.es/web/centros-docentes/ayudas/subvenciones) o en l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat (DOCV 6548, 21 juny).  
Documentació que han de presentar només les corporacions locals:  
b). Certificat en què conste la partida pressupostària per al manteniment del centre que figure en els pressupostos de l'entitat local per a l'exercici corresponent.  
c) En el cas que la gestió del centre es realitze a través d'organismes autònoms, empreses públiques o altres ens de dret públic de titularitat de l'entitat local, serà necessari aportar un certificat de la secretaria de la corporació local en què s'acredite aquesta titularitat.  
Documentació que han de presentar les institucions de titularitat privada, així com els concessionaris que gestionen una escola infantil municipal, a fi de pagar la subvenció:  
d) Certificat actualitzat de l'administració de la Seguretat Social corresponent, acreditatiu del fet que l'entitat es troba al corrent de les seues obligacions de Seguretat Social.  
e) Certificat actualitzat de la delegació corresponent de l'Agència Estatal de l'Administració Tributària, acreditatiu del fet que l'entitat es troba al corrent de les seues obligacions tributàries amb la hisenda estatal.  
f) Certificat actualitzat de la Conselleria d'Hisenda i Model Econòmic de la Generalitat, acreditatiu del fet que l'entitat es troba al corrent de les seues obligacions tributàries amb la hisenda autonòmica valenciana.  
5. En el cas que el centre siga gestionat per un concessionari, la documentació actualitzada que acredite la relació jurídica de la corporació local amb l'entitat que explota el centre (contractes i plecs preparatoris d'aquesta) haurà d'aportar-se a través de l'aplicació o, si és el cas, en paper en el registre d'entrada de la Conselleria d'Educació, Investigació, Cultura i Esport, o a través de qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Els documents hauran de ser originals o fotocòpies compulsades.  
Els certificats enumerats en els apartats d), e) i f), del punt 4, no hauran de presentar-se si s'ha autoritzat l'Administració a obtindre'ls per via telemàtica en la sol·licitud. En el cas que els titulars dels centres no hagen donat aquesta autorització, hauran d'aportar-se novament una vegada transcorreguts els sis mesos de validesa.  
La documentació a què es refereixen els apartats a) i c) del punt 4 i punt 5 no serà necessari presentar-la si les circumstàncies no han variat respecte a l'any anterior. En aquest cas, només ha de marcar-se, en cada un dels apartats previstos per a això, que ja va ser presentada i no hi ha hagut canvi respecte a l'any anterior.  
6. Els centres hauran d'indicar en l'aplicació el cost en concepte d'ensenyament, que no podrà superar els imports màxims següents en funció de l'edat de l'alumnat:  
Alumnat fins a 1 any:460 euros per alumne i mes (naixement 2016)  
  
Alumnat d'1 a 2 anys:350 euros per alumne i mes (naixement 2015)  
  
Alumnat de 2 a 3 anys:280 euros per alumne i mes (naixement 2014)  
  
7. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observa que falten documents o dades essencials per a la resolució de l'expedient, la Direcció General de Centres i Personal Docent els reclamarà al centre i li concedirà un termini de 10 dies perquè puga esmenar la falta o aportar els documents preceptius.  
  
  
Seté. Determinació de la renda familiar  
Als efectes de les ajudes regulades en aquesta convocatòria per al curs 2016-2017, s'entendrà per renda familiar anual la suma de les rendes de l'exercici 2014 dels membres que integren la unitat familiar, segons el que disposa l'article 7 de l'ordre de bases.  
Es demanaran les dades econòmiques corresponents a l'exercici 2014, i es computaran per a la determinació de la renda familiar els imports de les caselles 430 i 445 (base imposable general més base imposable de l'estalvi) de cada declaració.  
Quan l'import que aparega en les caselles 430 i 445 siga negatiu o «0 ?», serà «0 ?» l'import que es consigne als efectes del càlcul.  
Quan algun o alguns dels membres de la unitat familiar la renda dels quals és computable, perceben ingressos subjectes a IRPF però no tinguen obligació de presentar declaració, serà la informació facilitada per l'AEAT sobre aquests ingressos o imputacions íntegres la que constituirà la renda dels membres mencionats.  
Així mateix, computaran als efectes de renda els ingressos no subjectes a IRPF.  
En el cas que l'AEAT no haja identificat algun membre de la unitat familiar computable als efectes de renda, la sol·licitud apareixerà exclosa en les llistes provisionals per aquest motiu. En aquest cas, en el termini de l'esmena de la sol·licitud i aportació de la documentació, la persona interessada podrà presentar un certificat d'ingressos anuals de l'exercici 2014 o un informe de serveicis socials en què es faça constar la situació econòmica desfavorable de la família.  
En cas d'haver presentat una declaració de la renda complementària, podrà aparéixer exclosa en les llistes provisionals per aquest motiu. Serà necessari que la persona interessada sol·licite a l'AEAT un certificat d'ingressos anuals de 2014 en què conste la suma de les quanties declarades, i que el presente en el termini de l'esmena de la sol·licitud i aportació de la documentació.  
  
Huité. Criteris de valoració de sol·licituds i imports  
1. La valoració dels expedients presentats es realitzarà d'acord amb les bases reguladores de aquestes ajudes i l'articulat d'aquesta convocatòria, i s'utilitzarà com a criteri per a la concessió de les subvencions que tant els centres com l'alumnat beneficiari de l'ajuda compleixen els requisits que s'hi estableixen.  
2. L'import de l'ajuda es determinarà en funció de la renda per capita familiar, determinada de conformitat amb el que preveu l'article 9 de l'ordre de bases.  
3. Seran excloses d'aquesta convocatòria les sol·licituds de l'alumnat la renda familiar del qual supere el llindar previst en l'article segon, punt 9, d'aquesta convocatòria, fixat en 72.460 euros.  
4. La resta de sol·licituds es classificaran en funció del tram d'edat de l'alumnat i de la seua renda per capita familiar.  
5. L'import previst en aquesta convocatòria es distribuirà proporcionalment al nombre d'alumnes que complisquen els requisits en cada interval d'edat.  
6. La Direcció General de Centres i Personal Docent determinarà, en funció de les disponibilitats pressupostàries per al curs escolar 2016-2017, els trams de renda per a cada interval d'edat i l'import de l'ajuda assignat a cada tram.  
7. Els imports màxims i mínims de l'ajuda mensual per tram d'edat per al curs escolar 2016-2017, corresponent als mesos de setembre a juny (10 mensualitats), seran els següents:  
  
Tram edat Import total màxim mensual - Import total mínim mensual -  
0 a 1 anys 200 70  
1 a 2 anys 120 70  
2 a 3 anys 140 80  
  
8. Quan una escola infantil municipal tinga matriculats menys de 14 alumnes, a aquests alumnes se'ls incrementarà el doble de l'import del bo d'escolarització d'Educació Infantil de primer cicle, sempre que en la localitat no hi haja un altre centre autoritzat per a impartir aquest nivell.  
9. Una vegada efectuada la baremació de les sol·licituds s'informarà els interessats, a través dels centres, que ja estan disponibles els llistats provisionals d'admesos i exclosos, amb indicació dels motius d'exclusió i l'import provisional de l'ajuda concedida.  
Cada centre disposarà, a través de l'aplicació informàtica, d'un llistat detallat, custodiat per la direcció del centre, en el qual constaran les dades relatives al seu alumnat. El centre informarà les famílies que està disponible aquest llistat, així com el termini establit per l'Administració per a la presentació d'esmenes en el centre on l'alumnat estiga matriculat. Aquest llistat podrà ser consultat, de forma individual, per les persones sol·licitants a l'efecte de comprovar les dades que els afecten.  
  
10. El fet d'aparéixer en aquest llistat no suposa adquirir la condició de beneficiari de la convocatòria, i les quantitats assignades seran provisionals. La quantia de l'ajuda atorgada apareixerà en la resolució i la condició de beneficiari s'obtindrà únicament quan aparega en aquesta.  
  
Nové. Resolució del procediment  
1. La resolució serà dictada i publicada en el Diari Oficial de la Comunitat Valenciana en el termini màxim de sis mesos des que finalitze el termini de presentació de sol·licituds. En el cas que, transcorregut aquest termini, no s'haja dictat cap resolució, les sol·licituds presentades es consideraran desestimades per silenci administratiu, sense perjuí de l'obligació de l'Administració de resoldre, de conformitat amb allò que disposa l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
2. Els centres disposaran, a través de l'aplicació informàtica, de la relació de l'alumnat que participa en la convocatòria 2016-2017, matriculat en el seu centre, amb el detall dels beneficiaris, de les quantitats de les ajudes mensuals concedides, així com de les sol·licituds denegades i el motiu de la denegació.  
3. Els centres informaran les famílies que s'ha publicat la resolució i que està disponible el llistat de l'alumnat del centre. Aquest llistat podrà ser consultat per les persones sol·licitants a l'efecte de comprovar, de forma individual, les seues dades i els imports concedits.  
  
  
Deu. Canvi de centre  
1. Per a realitzar el canvi de centre autoritzat de l'alumnat, la persona sol·licitant emplenarà el model normalitzat de canvi de centre (previst en l'annex II d'aquesta convocatòria), en el qual s'especificarà la data de la baixa en el centre d'origen i d'alta en el nou centre. Aquest document haurà d'estar signat per la persona sol·licitant i el centre receptor.  
El centre receptor tramitarà telemàticament la sol·licitud de canvi de centre i remetrà l'annex II (original) a l'entitat col·laboradora, tot això d'acord amb el que es dispose en el manual d'ajuda, que estarà disponible en l'aplicació mateix.  
2. En el cas que l'alumne per al qual se sol·licita l'ajuda siga matriculat en un altre centre autoritzat, després de la presentació de la sol·licitud i abans de la finalització del termini d'esmena del llistat provisional, previst en l'article 14 de l'ordre de bases, el canvi tindrà efectes des de l'inici del curs escolar 2016-2017.  
  
3. En el cas que l'alumnat beneficiari d'ajuda siga matriculat en un altre centre autoritzat després de la resolució definitiva de la convocatòria, el sol·licitant haurà d'informar el centre de la baixa abans de finalitzar el mes en curs, i també haurà d'acreditar aquest canvi, per mitjà de la presentació de l'annex II en el centre corresponent. Als efectes del pagament al centre escolar, els canvis de matrícula es consideraran efectuats a partir del mes següent en què es produïsquen.  
  
Onze. Tramitació de la baixa d'alumnat  
La tramitació de la baixa d'un alumne que sol·licita ajuda, ja siga per canvi de centre com per baixa definitiva als efectes d'aquesta convocatòria, la realitzarà el centre a través de l'aplicació informàtica, abans de la finalització del mes en què aquesta es produïsca.  
  
Dotze. Emissió dels bons d'escolarització d'Educació Infantil de primer cicle  
Una vegada resolta la convocatòria, la Conselleria d'Educació, Investigació, Cultura i Esport emetrà un talonari amb deu bons d'escolarització d'Educació Infantil de primer cicle personalitzats per a l'alumnat beneficiari d'ajuda.  
  
Tretze. Certificat d'assistència a l'alumnat beneficiari  
De conformitat amb el que preveu l'article 20 de l'ordre de bases, els centres hauran de certificar, mensualment, l'assistència de l'alumnat beneficiari. Aquest certificat es realitzarà a través de l'aplicació en els cinc primers dies naturals del mes següent, i inclourà una declaració responsable que el centre disposa dels bons corresponents al mes l'assistència del qual se certifica, degudament signats pels pares. Si no se certifica l'assistència, no es podrà realitzar la proposta de pagament corresponent.  
  
Catorze. Justificació  
En els terminis previstos en l'article 21 de l'ordre de bases, els centres hauran d'enviar la justificació de les ajudes per mitjà de la remissió dels bons d'escolarització, signats mensualment pels pares, a l'entitat col·laboradora.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les persones interessades podran recórrer, potestativament, en reposició, o podran plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada o a partir de l'endemà de notificar-se la resolució expressa del recurs de reposició o de ser considerat presumptament desestimat.  
  
València, 4 de juliol de 2016  
  
El conseller d'Educació, Investigació, Cultura i Esport  
VICENT MARZÀ IBÁÑEZ